তাছাড়া আরেক বাস্তবতা হলো,মুসলিম দেশগুলোর উপর জেঁকে বসা রাজা বাদশাহরা যেমন অবাধ গণতান্ত্রিক নির্বাচন দিবে না,তেমনি সেক্যুলারিস্টগণ দিবে না। কারণ তার জানে নিরপেক্ষ নির্বাচনের পথটি তাদের জন্য নিশ্চিত পরাজয়ের পথ।শুধু নির্বাচন নয়,রাজপথে বিপ্লব ঘটানোর সুযোগটি দিতেও তারা রাজী নয়।কারণ সেটি দিলে জনগণ রাজপথে নেমে আসবে।এজন্যই ইখওয়ানুল মুসলিমীনের উপর লাগাতর চাপ আসছে রাজপথ ছেড়ে দেয়ার। ইসলামবিরোধীদের হাতে রয়েছে বিশাল সামরিক শক্তি। দেশের সীমান্ত পাহারা দেয়ার অজুহাত দেখিয়ে তারা সে বিপুল অস্ত্র সংগ্রহ করেছিল জনগণের দেয়া রাজস্বের অর্থে। এখন সে অস্ত্র ব্যবহার করতে চায় জনগণের বিরুদ্ধে স্রেফ তাদের গদী রক্ষার স্বার্থে। রাজনৈতীক লড়াইকে সে রক্তাত্ব যুদ্ধের পথে নেয়াতে এজন্যই তাদের এতটা আগ্রহ। শুধু মিশরকে নয় সমগ্র মুসলিম বিশ্বকে তারা সে পথেই টানছে। তাই রাজপথের বিপ্লব বা ভোটের মাধ্যমে সরকার পরিবর্তের সুযোগ যেমন সৌদি আরবে নাই,সেটি রহিত করা হচ্ছে বাংলাদেশ,আলজিরিয়া, সিরিয়া বা মিশরের ন্যায় দেশগুলোতেও। নির্বাচনি পরাজয় রুখতে তাই বাংলাদেশে বিলুপ্ত করা হলো তত্ত্বাবধায়ক সরকারের প্রথা। এগুলোর কোনটাই কোন বিক্ষিপ্ত ঘটনা নয়। বরং বিভিন্ন মুসলিম দেশে এ গুলি ঘটছে এক অভিন্ন স্ট্রাটেজীর অংশ রূপে। এবং সেটি ইসলাম বিরোধী সেক্যুলারিস্টদের দীর্ঘকাল ক্ষমতা ধরে রাখার স্বার্থে। মিশরে নতুন করে শাসনতন্ত্র প্রণীত হলেও তাতে দেশের ইসলামপন্থি নাগরিকদের অধিকার সুরক্ষা পাবে না। জামাল আব্দুন নাসের,আনোয়ার সাদাত, হুসনী মোবারক এরা সবাই ইখওয়ানূল মুসলিমকে রাজনীতির ময়দানে নিষিদ্ধ করার প্রয়োজনে শাসনতন্ত্রে বিধান রেখেছিল। একই ঘটনা ঘটেছে বাংলাদেশে।ইসলামপন্থিদের রাজনীতির ময়দান থেকে দূরে রাখতে বাকশালী মুজিবও শাসনতন্ত্রে বিধান রেখেছিল।সে বিধানের জোরে আজ জামায়াতে ইসলামির ন্যায় যে কোন ইসলামি সংগঠনকে নির্বাচনের অংশ নেয়া থেকে দূরে রাখার ব্যবস্থা করা হচ্ছে। মিশরের সেনাবাহিনীও সম্ভবতঃ তেমনি একটি উদ্যোগ নিচ্ছে। সেক্যুলারিস্টগণ ক্ষমতাসীন হলে ইসলামপন্থিদের জন্য রাজনীতিতে টিকে থাকা যে কতটা কঠিন হয় এ হলো তার নজির। নির্বাচন হলেও তা হবে নিয়ন্ত্রিত নির্বাচন। সেরূপ নির্বাচনে মিশরের হুসনী মোবারক,সিরিয়ার হাফেজ আসাদ বা ইরাকের সাদ্দাম হোসেনকে অতীতে ৯৮% ভাগ ভোট পেতে আদৌ বেগ পেতে হয়নি।